Οικογένεια Παπαστράτου

Η Οικογένεια Παπαστράτου είναι παλιά οικογένεια βιομηχάνων της Ελλάδας, και μεγάλοι ευεργέτες του Αγρινίου, της Αθήνας και του Πειραιά όπου και η ιδιαίτερη συνοικία.

Ιστορία
Το όνομα Παπαστράτος προέρχεται από τον ιερέα παπά-Στρατή που ήρθε στο Αγρίνιο στις αρχές του 19ου αιώνα. Τα εγγόνια του ιερέα εκείνου και παιδιά του Αναστασίου και της Χαρίκλειας είναι που έγιναν γνωστοί σαν Αφοί Παπαστράτου. Και αυτοί, κατά ηλικία, ήταν ο Επαμεινώνδας, ο Ιωάννης, ο Σωτήριος και ο Ευάγγελος Παπαστράτος.

Ο Ευάγγελος Παπαστράτος  ήταν αυτός που πρώτος, αφού τελείωσε το σχολαρχείο, ασχολήθηκε με το εμπόριο του καπνού στις αρχές του 20ού αιώνα και έφτιαξε την πρώτη του εταιρεία "Παπαστράτος & Αυγερινός". Οι δουλειές πήγαιναν πολύ καλά και αργότερα η εταιρεία διευρύνθηκε με τη συμμετοχή και των αδελφών του και η έδρα της μεταφέρθηκε στην Αθήνα. Το 1924 έως το 1926 χτίστηκαν οι μεγάλες αποθήκες καπνού στο Αγρίνιο (διατηρητέες σήμερα) και αργότερα έγιναν και άλλες αποθήκες και εργοστάσια και στον Πειραιά.

Η εταιρεία της οικογένειας έγινε η σημαντικότερη βιομηχανία τσιγάρων της χώρας και έκανε γνωστό τον καπνό του Αγρινίου και στο εξωτερικό. Οι αδελφοί Παπαστράτου πάντοτε φρόντιζαν για τη γενέθλια πόλη τους και τη βοήθησαν πολύ με πλήθος έργων. Το 1933 ο δήμος Αγρινίου έδωσε το όνομά τους στον κεντρικότερο δρόμο της πόλης, την οδό Παπαστράτου,ενώ προς τιμήν της οικογένειας διοργανώνονταν στην πόλη τα Παπαστράτεια,εκδηλώσεις πολιτιστικού (και όχι μόνο) χαρακτήρα. Τελευταίος απευθείας απόγονος των αδελφών Παπαστράτου ήταν ο Αναστάσιος Παπαστράτος γιος του Ιωάννη.

Προσφορά
 Η Παπαστράτειος Σχολή στην Αθήνα
 Η Ηλεκτρική Εταιρεία. Οι αδελφοί Παπαστράτου ήταν οι πρώτοι που έφεραν τον ηλεκτροφωτισμό στο Αγρίνιο με την εταιρεία που ίδρυσαν και πρωτολειτούργησε το 1928.
 Το Παπαστράτειο δημοτικό πάρκο. Το μεγάλο πάρκο της πόλης ήταν ιδιοκτησία της οικογένειας την οποία δώρισαν στον δήμο και διαμορφώθηκε το 1933. Στην κύρια είσοδο του πάρκου βρίσκονται και οι προτομές των αδελφών.
 εξέδρα του Γηπέδου Παναιτωλικού.η κατασκευή της μικρής εξέδρας του γηπέδου χρηματοδοτήθηκε από την οικογένεια.
 Τα Παπαστράτεια Εκπαιδευτήρια. Το μεγάλο σχολικό συγκρότημα που βρίσκεται δίπλα στο πάρκο, κατασκευάστηκε το 1933 από την οικογένεια.
 Το Αρχαιολογικό Μουσείο της πόλης στεγάστηκε σε κτίριο που δώρισαν οι αδελφοί Παπαστράτου για αυτό το σκοπό το 1960.
 η Παπαστράτειος Βιβλιοθήκη του Αγρινίου
 Το Παπαστράτειο Μέγαρο της ΓΕΑ (Γυμναστική Εταιρεία Αγρινίου) δωρήθηκε από την ΠΑΠΑΣΤΡΑΤΟΣ ΑΒΕΣ το 1994.
 Στις 11 Νοεμβρίου 2004 ο Δημήτριος Γκέρτσος, Πρόεδρος της Ανωνύμου Εταιρίας Αξιοποίησης Ακινήτων "Αφοι ΠΑΠΑΣΤΡΑΤΟΥ Α.Ε." δώρισε στον δήμο Αγρινίου το σύγχρονο κτίριο των καπναποθηκών συνολικού εμβαδού 9.835 m² που κατασκευάσθηκε το 1969.

 Μέλη 

 Παπα Στρατής, γενάρχης της οικογένειας
 Αναστάσιος Παπαστράτος, παντοπώλης και γιος του Παπά Στρατή
Επαμεινώνδας Παπαστράτος, μέτοχος της καπνοβιομηχανίας και γιος του Αναστάσιου
 Ιωάννης Παπαστράτος, μέτοχος της καπνοβιομηχανίας, δικηγόρος, γερουσιαστής και γιος του Αναστάσιου
 Τάσος Παπαστράτος, βιομήχανος και γιος του Ιωάννη
 Αλίκη Παπαστράτου, μέτοχος της καπνοβιομηχανίας, σύζυγος Γουλανδρή και κόρη του Τάσου
 Αλεξάνδρα Παπαστράτου, μέτοχος της καπνοβιομηχανίας, σύζυγος Ηλιάσκου και κόρη του Τάσου
 Αταλάντη Παπαστράτου, μέτοχος της καπνοβιομηχανίας και κόρη του Τάσου
 Μαρία Παπαστράτου, μέτοχος της καπνοβιομηχανίας, σύζυγος Μιχαήλ Αβέρωφ και κόρη του Ιωάννη
 Ιωάννης Αβέρωφ, βουλευτής, ευρωβουλευτής, μέτοχος της καπνοβιομηχανίας και γιος της Μαρίας
 Τάσος Αβέρωφ, πρόεδρος της καπνοβιομηχανίας και γιος της Μαρίας
 Σωτήριος Παπαστράτος, ιδρυτής της καπνοβιομηχανίας και γιος του Αναστάσιου
 Ασημίνα Παπαστράτου, μέτοχος της καπνοβιομηχανίας, σύζυγος Κριεζή και κόρη του Σωτήρη
 Ντόρη Παπαστράτου, μέτοχος της καπνοβιομηχανίας, σύζυγος Παπαναγιώτου και κόρη του Σωτήρη
 Δάφνη Παπαναγιώτου, μέτοχος της καπνοβιομηχανίας και κόρη της
 Μαρίνα Παπαναγιώτου, μέτοχος της καπνοβιομηχανίας και κόρη της
 Ευάγγελος Παπαστράτος, ιδρυτής της καπνοβιομηχανίας, σύζυγος της Αικατερίνης Δαμβέργη και γιος του Αναστάσιου
 Χάρις Παπαστράτου, σύζυγος του Θανάση Γκέρτσου και κόρη του Ευάγγελου
 Δημήτριος Γκέρτσος, γιος της Χάριτος
 Αλεξάνδρα Παπαστράτου, σύζυγος του Σπύρου Καψάλη και κόρη του Αναστάσιου
 Θανάσης Καψάλης, διευθυντικό στέλεχος της καπνοβιομηχανίας, βουλευτής, υπουργός και γιος της Αλεξάνδρας

Εξωτερικοί σύνδεσμοι
Άρθρο της ηλεκτρονικής εφημερίδας "Νέα Εποχή"

Κατηγορία:Έλληνες βιομήχανοι
Κατηγορία:Έλληνες ευεργέτες